turjo4nis/wikipedia-bn-dump-20250701 huggingface dataset:
লক্ষণাব্দ

লক্ষণাব্দ (বা লক্ষ্মণ সেনের সাল) হল বর্ষ সংখ্যা গণনা পদ্ধতি যার প্রণয়নকারী ছিলেন মধ্যযুগীয় বাংলার সেন রাজবংশের চতুর্থ রাজা লক্ষ্মণ সেন যিনি ১১৭৮ থেকে ১২০৬ খ্রিস্টাব্দ পর্যন্ত পূর্ব ভারত শাসন করেন। এই পঞ্জিকা সালের সূচনা সম্পর্কে ঐতিহাসিকদের মাঝে মতপার্থক্য থাকলেও অধিকাংশ ইতিহাসবিদ একমত হয়েছেন যে এর প্রথম বর্ষ শুরু হয়েছে ১১১৮-১১১৯ খ্রিস্টাব্দে।

এই পঞ্জিকা সালের সূচনা লক্ষ্মণ সেনের সিংহাসন প্রাপ্তির বছরের ষাট বছর পূর্বে। কেন এই বছরটিকে সূচনা হিসেবে নির্ধারণ করা হলো সেই বিষয়ে গবেষকরা কোন সিদ্ধান্তে আসতে পারেননি। সম্ভবত এটি লক্ষ্মণ সেনের জন্ম সাল ছিল।

গবেষকগণ লক্ষণাব্দের সূচনা নির্ধারণ করতে আবুল ফজলের লেখা আকবরনামা, সংস্কৃত, বাংলা ও মৈথিলী ভাষার ফলকে লিখিত তারিখ এবং তামার প্লেটের শিলালিপি ব্যবহার করেন। আকবরনামায় আবুল ফজল উল্লেখ করেন যে "বং (বঙ্গ) দেশে লাখমান সেনের শাসনের সূচনা হতে তারিখ শুরু করা হয়।" আবুল ফজল শকাব্দ এবং বিক্রম সংবৎ সহ সেই সময়ের আরো কিছু অব্দের কথা উল্লেখ করেন এবং পঞ্জিকা সালগুলোর সাথে ১৫৮৪ খ্রিস্টাব্দে প্রণীত আকবরের নতুন পঞ্জিকা সাল তারিখ-ই-ইলাহি এর সম্পর্ক দেখানো হয় যার আধুনিক রূপ হচ্ছে বাংলাদেশী পঞ্জিকা। মৈথিলী-ভাষী পণ্ডিতগণ বিদ্যাপতির লেখাপত্র ব্যবহার করতেন যেখানে তিনি লক্ষণাব্দ ও শকাব্দ ব্যবহার করেছিলেন।

এই পঞ্জিকা সাল বঙ্গ ও বিহারের বিভিন্ন শিলালিপিতে পরবর্তী ৪০০ বছর পর্যন্ত ব্যবহৃত হয়েছিলো। মধ্যযুগীয় মিথিলার বিভিন্ন ঘটনার তারিখ এই অব্দ ব্যবহার করে লেখা হয়েছে।

আরেক মত অনুসারে ১১১৯ খ্রিস্টাব্দেে লক্ষণ সেনের সিংহাসন আরোহণ কাল থেকে এই সন গণনা শুরু হয়। এই সনের মাস ছিল বাংলা সনের অনুরূপ যথা: বৈশাখ, জৈষ্ঠ্য, আষাঢ়, শ্রাবণ, ভাদ্র, আশ্বি, কার্তিক, অগ্রহায়ণ, পৌষ, মাঘ, ফাল্গুন, চৈত্র। এই সাল পরে বাঙলায় পরগণাতি সন নামে পরিচিত হয় কিন্তু মিথিলায় এখনো লক্ষণাব্দ প্রচলিত রয়েছে।

উৎসব
শৈব সেন রাজারা নতুন বর্ষ উপলক্ষে চরক পূজা করতেন,এ উৎসবে শিবের গাজন হত, নীল পূজা হত। বাঙলার বাহিরে বিহার (মিথিলা) রাজ্যে এখনো শিবের গাজনকে লক্ষণ সম্বৎ বলে পালিত হয়।

তথ্যসূত্র 

পঞ্জীবর্ষ
সেন রাজবংশ
নবী মুহাম্মদ জাদুঘর

হযরত মুহাম্মদ জাদুঘর জর্দানের আম্মানে অবস্থিত। জাদুঘরটি ইসলামের নবী মুহাম্মদ সম্পর্কে।  জাদুঘরটি ১৫ ই মে ২০১২-এ আম্মানের আল হুসেন পাবলিক পার্কের কিং হুসেইন মসজিদে খোলা হয়েছিল , জর্ডানের রাজা দ্বিতীয়  আবদুল্লাহ  এর তত্ত্বাবধানে ছিলেন। 

যাদুঘরে মুহাম্মদের কিছু জিনিসপত্র রয়েছে যার মধ্যে তাঁর দাড়ি থেকে একটি চুল এবং বাইজানটিয়ামের সম্রাটের কাছে তাঁর পাঠানো চিঠিও রয়েছে, যাতে তিনি তাকে ইসলামে ধর্মান্তরিত হওয়ার আহ্বান জানান। এখানে একটি গাছের চারা আছে যে গাছের নিচে প্রাক ইসলামী সময়ে নবী মুহাম্মদ ব্যবসার কাজে সিরিয়া যাওয়ার পথে বিশ্রাম নিয়েছিলেন। গাছটি বদিয়া অঞ্চলে অবস্থিত।

আরো দেখুন 

 জর্ডানের জাদুুঘরগুলোর তালিকা 
 
 দুঘরগুলির তালিকা

তথ্যসূত্র 

উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
আম্মানের জাদুঘর
ইসলামি জাদুঘর
জর্দানের জাদুঘর
২০১২-এ প্রতিষ্ঠিত জাদুঘর
সিরেসোর

গ্রীক পুরানে সিরোসাস একটি দানব  যার পিতা  সমুদ্র দেবতা পাসাইডন, মাতা মেডুসা এবং তার ভাই প্যাগাসিস। পারসিয়াস মেডুসা কে হত্যা করার সময় সিরোসাসের জন্ম হয় তার নামের অর্থ সোনার তলোয়ার বিশিষ্ট ভালুক সিরোসোর সন্তানেরা হল গারয়ন ও এচিন্ডা অনেকের মতে সীরেসোর এক উড়ন্ত ভালুক দৈত্য।

তথ্যসূত্র

গ্রিক পুরাণের চরিত্র
গ্রিক পুরাণের রাজা
আইএনএস নেতাজি সুভাষ

আইএনএস নেতাজি সুভাষ ভারতীয় নৌবাহিনীর অধীনে পরিচালিত একটি নৌ ঘাঁটি। এই নৌ ঘাঁটিটি নৌবাহিনীর সৈন্য ও রসদ সরবরাহ এবং প্রশাসনিক সহায়তা প্রদান করে।

ঐতিহাসিক পটভূমি 
দ্বিতীয় বিশ্বযুদ্ধের পূর্বে কলকাতা বন্দর নগরীতে নৌবাহিনীর উপস্থিতি শুরু হয়, তৎকালীন মেরিন হাউসে নৌ-পরিবহন কর্মকর্তার নৌ নিয়ন্ত্রণের অধীনে একটি ছোট এইচএমআই নৌ কার্যালয়ের সাথে। দ্বিতীয় বিশ্বযুদ্ধের সময় কলকাতা বন্দরের কৌশলগত গুরুত্ব ভারতে মিত্র বাহিনীর উপস্থিতির জন্য পূর্ব ভারতের  সামুদ্রিক সম্পদ সুরক্ষা এবং শক্তিশালীকরণের জন্য একটি নৌ উপস্থিতি তৈরি করা প্রয়োজনীয় হয়ে পরে। ঘাঁটিটি ১৯৪০ সালে মেরিন হাউস নামে শুরু হয়। ১৯৪৩ সালে মেরিন হাউস এইচএমআইএস হুগলি হিসাবে পরিচিত হয়। স্বাধীনতার পরবর্তী সময়ে ঘাঁটির নামকরণ আইএনএস হুগলি করা হয়।

১৯৭৪ সালের ৫ জুলাই আইএনএস হুগলিকে আইএনএস নেতাজি সুভাষ হিসাবে নতুন করে পুনর্গঠন করা হয়। এই ঘাঁটিটি বাণিজ্য, সুরক্ষা এবং কূটনীতির ক্ষেত্রে পূর্ব সমুদ্রে ক্রমবর্ধমান গুরুত্বের সাথে ক্রমান্বয়ে রূপান্তরকে প্রত্যক্ষ করে।

কার্যক্রম 
আইএনএস নেতাজি সুভাষ এবং এর অতিরিক্ত ইউনিটগুলির প্রাথমিক ভূমিকা হ'ল ভ্রমণকারী জাহাজগুলিতে লজিস্টিক ও অ্যাডমিন সহায়তা এবং নির্মাণাধীন জাহাজগুলির পাশাপাশি কলকাতা ও হলদিয়ার বন্দরের সমুদ্রগামী প্রতিরক্ষা প্রদান করা।

কৃতিত্ব 
উপকূলীয় সুরক্ষার সাথে সাম্প্রতিকতম অগ্রগতির বিষয়টি বিবেচনা করে, নবগঠিত এসপিবির কর্মীদের দ্বারা নিয়মিত নদী পাহারা দেওয়া হয়। বর্তমানে কলকাতায় দুটি এফআইসি চালু রয়েছে। এসপিবি কার্যক্রম মোট ০৮ জন নাবিক (স্থায়ী কার্যভার ০৫ জন এবং এনওআইসি (এপিডি) সংস্থানসমূহ থেকে কার্যভার ০৩ জন) দ্বারা পরিচালনা করা হয়। উপকূলীয় অঞ্চলে সুরক্ষা সচেতনতা ছড়িয়ে দেওয়ার জন্য উপকূলীয় সুরক্ষা উদ্যোগের বিষয়ে বেসামরিক-সামরিক যোগাযোগ সভায় নিয়মিত অংশগ্রহণ এবং মৎস্যজীবী সম্প্রদায়ের সাথে মতবিনিময় করা হয়।

এাসএসবি ডায়মন্ড হারবার 
এাসএসবি ডায়মন্ড হারবার ২০০৬ সালে ভারত সরকার কর্তৃক অনুমোদিত হয় এবং ২৩ শে মার্চ ২০০৯ সালে প্রকল্পটি চূড়ান্ত অনুমোদন পেয়েছিল ২০০৯ সালে পায়। নভেম্বর ২০১০ সালে, নির্মাণ কার্যক্রম শুরু হয়। অফিসার, নাবিক এবং আবেদনকারীদের থাকার ব্যবস্থা, অফিস, পরীক্ষা ও মূল্যায়ন শেড এবং বাধা সুবিধা, যানবাহনের শেড এবং একটি এমআই কক্ষ রয়েছে এখানে। জলোচ্ছ্বাসের কারণে জমি ভাঙন রোধে নদীর তীর সংরক্ষণ করা হয়েছে।

২০১৯ সালের ১৪ মে এাসএসবি ডায়মন্ড হারবার উদ্বোধন করেন সভাপতি, কর্মী পরিষদের প্রধানগণ (সিওএসসি) এবং নৌ বাহিনী প্রধান (সিএনএস) অ্যাডমিরাল সুনীল লাম্বা।

তথ্যসূত্র 

ভারতীয় নৌবাহিনীর ঘাঁটি
দার আল-মুস্তফা

দার আল-মুস্তফা হল একটি মাদরাসা, যা ইয়েমেন এর তারিম অঞ্চলে হাযারামাউত এ অবস্থিত।

ইতিহাস 
১৯৯৩ সালে এই ইসলামী মাদরাসাটি হাবিব উমর বিন হাফিজ প্রতিষ্ঠা করেছিলেন। দার আল-মুস্তফা ক্যাম্পাসটি ১৯৯৭ সালের মে মাসে আনুষ্ঠানিকভাবে চালু হয়েছিল এবং ঐতিহ্যবাহী ইসলামী বৃত্তি লাভের কেন্দ্র হিসাবে অন্তর্ভুক্ত করা হয়েছিল। 

২০০৭ সালে এই মাদরাসায় বিভিন্ন দেশের ২৫০ জন শিক্ষার্থী অধ্যয়নরত ছিল। ২০০৯ সালে এই মাদরাসায় প্রায় ৭০০ শিক্ষার্থী ছিল, যাদের বেশিরভাগ বয়স ছিল ১৮ থেকে ২৫ বছরের মধ্যে।

মাদরাসার জনপ্রিয়তার ফলস্বরূপ, পূর্ব তারিম ক্রমবর্ধমান বিকাশ লাভ করেছে যার কারণে সেখানে শিক্ষার্থী এবং আধ্যাত্মিক নেতারা তাদের পরিবার নিয়ে এই অঞ্চলে চলে আসছেন।

শিক্ষা পদ্ধতি 
দার আল-মুস্তফার শিক্ষা ঐতিহ্যবাহী ইসলামী পড়াশোনার পদ্ধতি অনুসরণ করে আরবী ভাষায় প্রদান করা হয়।  ইসলামী আইনশাসন, আরবি ব্যাকরণ, ইসলামী ধর্মতত্ত্ব, কুরআন মুখস্তকরণ, তাফসীর, হাদীস  এবং সুফিবাদ ইত্যাদি বিষয়াদি শিক্ষা প্রদান করা হয়। পাঠ্যক্রমটি এমনভাবে নকশা করা হয়েছে যাতে একটি শিক্ষার্থী গড়ে চার বছরে সমস্ত মূল ক্লাস সম্পূর্ণ করতে পারে। 

প্রতি বছর মাদরাসাটি, জুলাই থেকে আগস্টের মধ্যে ৪০ দিনের গ্রীষ্মকালীন একটি কোর্স পরিচালনা করে যা "দাওরা" নামে পরিচিত।

আরও দেখুন 
 আল-আজহার বিশ্ববিদ্যালয় 
 জয়তুনা কলেজ

আরও পড়ুন
 জ্যান্ড, বার্নহার্ড "কোরান স্কুল কি সন্ত্রাসবাদের হটবেডস?" । ডের স্পিগেল 20 মার্চ, 2007

বহিঃসংযোগ

তথ্যসূত্র 

১৯৯৭-এ প্রতিষ্ঠিত শিক্ষাপ্রতিষ্ঠান
শিক্ষা প্রতিষ্ঠান ১৯৮৮-এ প্রতিষ্ঠিত
মাদরাসা শিক্ষা
ইসলামি শিক্ষাপ্রতিষ্ঠান
ইসলামি শিক্ষা
আমেরিকান সোসাইটি অফ হেলথ-সিস্টেম ফার্মাসিস্ট

আমেরিকান সোসাইটি অফ হেলথ-সিস্টেম ফার্মাসিস্টদের জন্য একটি পেশাদার সংস্থা যা সেই সকল ফার্মাসিস্টদের প্রতিনিধিত্ব করে যারা তীব্র ও অতীব-জরুরি সেবা দিয়ে থাকে। এই সংস্থাটিতে ফার্মাসিস্ট, শিক্ষার্থী এবং ফার্মাসিউটিক্যাল টেকনিশিয়ান সহ প্রায় ৪৫,০০০ কর্মী কর্মরত রয়েছ। ৭৫ বছরের বেশি সময় ধরে এই প্রতিষ্ঠানটি সেবা দিয়ে চলেছে, যার মূল লক্ষ্য রোগীদের ঔষধজনিত নিরাপত্তা দেওয়া।

ইতিহাস 
১৯৩৯ নাগাদ, আমেরিকান ফার্মেসিউটিক্যাল অ্যাসোসিয়েশন এরএকটি উপ সংগঠন গঠিত হয় যা হাসপাতাল ফার্মাসিস্টদের একটি সমিতি ছিল এবং এর প্রভাব বেশ ব্যাপক ছিল। ১৯৪২ সালে এই প্রতিষ্ঠানটি স্‌বকীয় ভাবে আত্‌ম্প্রকাশ করে যা আমেরিকান ফার্মেসিউটিক্যাল অ্যাসোসিয়েশনের সংশ্লিষ্ট ছিল। পরবর্তীতে ১৯৪৭ সালে আমেরিকান সোসাইটি অফ হেলথ-সিস্টেম ফার্মাসিস্ট নামে সংগঠনটি আমেরিকান ফার্মেসিউটিক্যাল অ্যাসোসিয়েশন এর সহযোগিতায় স্থায়ীভাবে কর্মচারী নিয়োগ শুরু করে।

তথ্যসূত্র 

১৯৪২-এ মার্কিন যুক্তরাষ্ট্রে প্রতিষ্ঠিত
১৯৪২-এ প্রতিষ্ঠিত সংগঠন
ঔষধ প্রস্তুত ও ব্যবহার বিজ্ঞান-সংক্রান্ত পেশাদারী সমিতি
মার্কিন যুক্তরাষ্ট্রের ঔষধ প্রস্তুত ও ব্যবহার বিজ্ঞান সংস্থা
কেলানতান ইসলামি জাদুঘর

কেলানতান ইসলামী জাদুঘর (মালে:Muzium Islam Kelantan) হল ইসলাম সম্পর্কিত একটি জাদুঘর যা মালয়েশিয়ার কোতা বারু, কেলানতান রাজ্যে অবস্থিত।

ইতিহাস 

জাদুঘরের ভবনটি কেলানতানের মুখ্যমন্ত্রী হাসান মোহাম্মদ সাল্লেহের সরকারী বাসভবন ছিল। ১৯১৭ থেকে ১৯৯০ সাল পর্যন্ত এই ভবনটি কেলানতান ইসলামি পরিষদ এবং মালয় কাস্টম হিসেবে ব্যবহার করা হত। এরপরে এই ভবনটি কেলানতান সুলতান ইসমাইল পেট্রা সংস্কার করে জাদুঘরে রূপান্তর করেছিলেন। ১৯৯১ সালের ১১ নভেম্বর এই জাদুঘর উদ্বোধন করা হয়।

স্থাপত্য 
দ্বিতল জাদুঘরটি কাঠ দ্বারা নির্মিত এবং ইসলামি ক্যালিগ্রাফির মাধ্যমে কুরআনের আয়াত দিয়ে নকশা করা হয়েছে। দুই তলা বিশিষ্ট এই জাদুঘরের নীচের তলায় জাদুঘর রয়েছে এবং উপরের তলায় একটি গ্রন্থাগার রয়েছে। জাদুঘর ভবনটি একটি মসজিদের সদৃশ।

প্রদর্শনী 
জাদুঘরটিতে বিভিন্ন শিল্পকর্ম, শিলালিপি ও দলিল প্রদর্শিত করা হয়, যার মাধ্যমে কেলানতানে'র ইসলামের মূল বুঝা যায়।

খোলার সময় 
জাদুঘরটি প্রতিদিন শুক্রবার ব্যতীত প্রতিদিন সকাল ৮.৩০ থেকে বিকাল ৪.৪৫ অবধি খোলা থাকে।

আরো দেখুন 

 মালয়েশিয়ায় জাদুঘরসমূহের তালিকা

তথ্যসূত্র 

১৯৯৯-এ প্রতিষ্ঠিত জাদুঘর
ইসলামি জাদুঘর
মালাক্কা ইসলামি জাদুঘর

মেলাকা (মালাক্কা) ইসলামী জাদুঘর ()হল ইসলাম সম্পর্কিত একটি জাদুঘর যা  মালাক্কা সিটি, মালাক্কা, মালয়েশিয়ায় অবস্থিত।

ইতিহাস 
মেলাকার জাদুঘরটি মেলাকা রাজ্য মসজিদের পাশে বর্তমান অবস্থানে স্থানান্তরিত হওয়ার পূর্বে মেলাকা ইসলামিক কাউন্সিলের দপ্তর হিসেবে ব্যবহৃত হত। ইসলামী জাদুঘর প্রতিষ্ঠার আগে জাদুঘরের জায়গা তৈরি করার জন্য ব্যাপক সংস্কার করা হয়েছিল।

স্থাপত্য 
জাদুঘরটি ঐতিহ্যবাহী ইসলামী শিল্পকলার স্থানীয় এবং আন্তর্জাতিক কারুশিল্পের মিশ্রনে তৈরি।

প্রদর্শনী 
মেলাকা তে ইসলামের প্রবর্তন এবং মালয়েশিয়ার বাকী অংশে এর বিস্তার সম্পর্কে ঐতিহাসিক দৃষ্টিকোণ অনুসারে আটটি প্রধান প্রদর্শনীর ক্ষেত্র রাখা হয়েছে।

খোলার সময় 
জাদুঘরটি প্রতিদিন সকাল ৯.০০ টা থেকে বিকাল ৫ টা পর্যন্ত খোলা থাকে।

আরো দেখুন 

 মালয়েশিয়ায় যাদুঘরগুলির তালিকা 
 মেলাকা পর্যটন কেন্দ্রের তালিকা

তথ্যসূত্র 

উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ইসলামি জাদুঘর
মালয়েশিয়া জাদুঘর
ইসলামি সংস্কৃতি
মালাক্কা (শহর)-এর ভবন ও স্থাপনা
২০০৬-এ প্রতিষ্ঠিত জাদুঘর
লাল দুর্গ জাদুঘর

এটি লাল প্রাসাদ জাদুঘর বা মাতহাফ আসসারিইয়্যা আল-হামরা () নামেও পরিচিত। এটি ত্রিপোলি  প্রত্নতাত্ত্বিক জাদুঘর যা লিবিয়ার জাতীয় জাদুঘর। এটি রেড ক্যাসল (লাল প্রাসাদ) বা রেড সারায়া হিসাবে পরিচিত ঐতিহাসিক প্রাসাদে অবস্থিত।

ইউনেস্কোর সাথে একত্রে নির্মিত জাদুঘরটির ইতিহাস,   প্রাগৈতিহাসিক কাল থেকে স্বাধীনতা বিপ্লব (১৯৫৩) পর্যন্ত প্রায় ৫০০০ বছর জুড়ে রয়েছে। এটি ত্রিপোলির আসারিয়া আল-হামরা বা রেড ক্যাসেল প্রাসাদে অবস্থিত। মদিনা গাদেমার সাথে পুরনো জেলা শহর সংলগ্ন। ঐতিহাসিক শহীদ স্কয়ারের দিকে জাদুঘরের প্রবেশপথটি রয়েছে।

ইতিহাস 
প্রাগৈতিহাসিক কাল থেকে দেশ জুড়ে ছড়িয়ে ছিটিয়ে থাকা অনেক প্রত্নতাত্ত্বিক নিদর্শন রাখার জন্য লিবিয়ার ঔপনিবেশিক ইতালীয়রা দুর্গের একটি অংশকে জাদুঘরে রূপান্তরিত করেছিল। এই জাদুঘরটি ১৯১৯ সালে প্রতিষ্ঠিত হয়েছিল। দুর্গের চারপাশের বর্গক্ষেত্রটি তিরিশের দশকের স্থপতি ফ্লোরস্তানো ডি ফ্যাস্টো ডিজাইন করেছিলেন। দ্বিতীয় বিশ্বযুদ্ধের সময় ব্রিটিশরা যখন লিবিয়া দখল করেছিল, তখন দুর্গের পুরো কমপ্লেক্সটিও দখল করা হয়েছিল এবং ১৯৪৮ সালে এর নামকরণ করা হয়েছিল দ্য লিবিয়ান মিউজিয়াম। ১৯৮৮ সালে জাদুঘরটি জনসাধারণের জন্য পুনরায় খোলা হয় এবং আস-সারায়া আল-হামরা জাদুঘর বা রেড ক্যাসল জাদুঘর নামে নামকরণ করা হয়। এই জাদুঘরে আছে "আধুনিক-অত্যাধুনিক" সব সুযোগ-সুবিধা।

সংগ্রহ 
জাদুঘরটির বিভিন্ন উৎস এবং ফ্লোর আলাদা আলাদা সংগ্রহের প্রদর্শনীর জন্য ডিজাইন করা হয়েছে। 

এই জাদুঘরে সংগ্রহ আছে-

 লিবিয়া অঞ্চলের প্রাক-ইতিহাস 
 প্রাচীন লিবিয়ান উপজাতি ও ঐতিহ্য- মাগরেব বারবার জাতি, তুয়ারেগ অন্যান্যদের ইতিহাস। 
 লিবিয়ার সংস্কৃতি ফিনিশিয়ান পিউনিকের, গ্রীক,রোমান লিবিয়া, বাইজেন্টাইন, উসমানীয় সময়কালের। 
 ইসলামী স্থাপত্য 
 ইতালীয় লিবিয়া, দ্বিতীয় বিশ্বযুদ্ধ, লিবিয়ার স্বাধীনতা এবং বিশ শতকের লিবিয়ার ঐতিহ্য।  
 লিবিয়া অঞ্চলের প্রাকৃতিক ইতিহাস

প্রদর্শনী

আরও দেখুন 

 জ্লিটেন মোজাইক 
 ইসলামিক ট্রিপলিটানিয়া এবং সাইরেনাইকার ইতিহাস 
 লিবিয়ার ইতিহাস 
 লেপটিস ম্যাগনা 
 লিবিয়া যাদুঘরগুলির তালিকা

তথ্যসূত্র 

উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
আরবি ভাষার লেখা থাকা নিবন্ধ
লিবীয় সভ্যতা
জাদুঘর
ইতিহাস জাদুঘর
প্রাকৃতিক ইতিহাস জাদুঘর
আল-ইমান মসজিদ

আল-ইমান মসজিদ সিরিয়ার রাজধানী দামেস্কে অবস্থিত একটি গুরুত্বপূর্ণ মসজিদ ।

২১ শে মার্চ বিস্ফোরণ 
২১ শে মার্চ, ২০১৩ সালে একটি আত্মঘাতী বোমা হামলায় মসজিদে কমপক্ষে ৪২ জন নিহত এবং কমপক্ষে ৮৪ জন আহত হয়েছে। নিহতদের মধ্যে বিশিষ্ট আলেম মোহাম্মদ সাইদ রমজান আল-বুউতি ছিলেন । হামলায় মসজিদটি ধ্বংস হয়নি।

তথ্যসূত্র 

দামেস্কের মসজিদ
সান্ত্বনা বরদলৈ

সান্ত্বনা বরদলৈ () একজন জাতীয় পুরস্কারপ্রাপ্ত অসমীয়া চলচ্চিত্ের নির্মাতা। বৃত্তিতে তিনি একজন শিশুরোগ বিশেষজ্ঞ চিকিৎসক।

জন্ম এবং পরিবার
সান্ত্বনা বরদলৈ গুয়াহাটির উজানবাজারে বড়ো হন। তার পিতা রবীন্দ্রলাল বরুয়া একজন বিক্রী বিভাগের কর আধিকারিক ছিলেন। মায়ের নাম বীণাপাণি বরুয়া। পরিবারটির ছয়টি সন্তানের সবাই পড়া-শুনায় পারদর্শী ছিল। গান-নাচে আগ্রহী বরদলৈ সঙ্গীতের প্রাথমিক শিক্ষা নিয়েছিলেন বোন শিখা দত্তের থেকে। স্কুলের দিনে তিনি প্রত্যেক শনিবার-রবিবারে মইনা পারিজাতে অংশ নিতেন। বাড়ির সমীপের কুমার ভাস্কর নাট্য মন্দিরে নাটক উপভোগ করে শৈশবে তার নাটকের প্রতিও আগ্রহ গড়ে উঠেছিল।

কেরিয়ার
সান্ত্বনা বরদলৈ গুয়াহাটির একজন জ্যেষ্ঠ শিশুরোগ বিশেষজ্ঞ। ১৯৭১ সালে তিনি চিকিৎসাবিজ্ঞানের চূড়ান্ত শিক্ষা উত্তীর্ণ হয়েছিলেন।

বেতার শিল্পী
সংগীত-নাটকের পরিবেশেতে বড়ো হওয়া বরদলৈ বোন শিখা দত্তের সাথে আকাশবাণী গুয়াহাটি কেন্দ্রে সঙ্গীত শিল্পীর অডিশনে অংশ নিয়েছিলেন। কিন্তু তিনি নির্বাচিত হননি। মহেন্দ্র বরঠাকুর-এর পরামর্শৈ তিনি নাট শিল্পীর জন্যেও চেষ্টা করে চালে এবং সেখানে নির্বাচিত হল। এইদরে তার বেতার নাট শিল্লীরূপী কেরিয়ার আরম্ভ হল। বরদলৈ রেডিওত প্রচারিত "সুরঙ্গর শেষে", "এজাক জোনাকীর জিলমিল" ইত্যাদি কেবাখনো উল্লেখ্য নাটকত চরিত্র রূপায়ণ করেছিলেন। নীরেন বরুয়া, ধীরু ভূঞা, জীবেশ্বর চক্রবর্তী, নীলু চক্রবর্তী, মীরা দাস, মলয়া গোস্বামী ইত্যাদি প্রখ্যাত বেতার নাট শিল্পীদেরসাথে তিনি সহ-অভিনয় করেছিলেন।

চলচ্চিত্র পরিচালনা
১৯৯৬ সালে বরদলৈ তার প্রথম চলচ্চিত্র অদাহ্য নির্মাণ করেন। চলচ্চিত্রটি মামণি রয়সম গোস্বামীর উপন্যাস "দঁতাল হাতীর উঁ খাওয়া হাওদা"র আধারে নির্মাণ করা হয়েছিল। অদাহ্য সেই বছরের অসমীয়া ভাষার শ্রেষ্ঠ চলচ্চিত্রের জাতীয় পুরস্কার লাভ করতে সক্ষম হয়েছিল। চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হওয়া ছাড়া ইন্ডিয়ান প্যানোরামাতেও নির্বাচিত হয়েছিল। এই চলচ্চিত্রটির জন্যই ১৯৯৮ সালে পরিচালক সান্ত্বনা বরদলৈ "Silver Peacock" পুরস্কার লাভ করেছিলেন।

সুদীর্ঘ ২০ বছর পরে ২০১৭ সালে বরদলৈয়ের পরিচালনা করা দ্বিতীয় ছবি মাজ রাতি কেতেকী মুক্তি পায়। ২০১৭ সালের অসমীয়া ভাষার শ্রেষ্ঠ আঞ্চলিক চলচ্চিত্রের সম্মান লাভ করা এই চলচ্চিত্রটি জাতীয় প্রেক্ষাপটে ওঠে এবং চলচ্চিত্র সমালোচকের থেকে প্রশংসা কুড়োতে সক্ষম হয়। মাজ রাতি কেতেকীতে মুখ্য চরিত্রটির ভূমিকা রূপায়ন করেছিলেন অভিনেতা আদিল হুসেইন এবং এই চরিত্রটিতে করা অভিনয়ের জন্য হুসেইন জাতীয় চলচ্চিত্র উৎসবে নার্গিস দত্ত পুরস্কার (বিশেষ জুরি পুরস্কার) লাভ করেন।

দূরদর্শন ধারাবাহিক
"তেজাল ঘোঁরা"

ব্যক্তিগত জীৱন
সান্ত্বনা বরদলৈ জয়ন্ত বরদলৈয়ের সাথে বিবাহবন্ধনে আবদ্ধ হন। বিয়ের পর তাঁদের পরিবারটি উজানবাজারে স্থায়ীভাবে থাকতে শুরু করে।

চলচ্চিত্রপঞ্জী
 অদাহ্য (১৯৯৬)
 মাজ রাতি কেতেকী (২০১৭)

তথ্যসূত্র

অসমীয়া ব্যক্তি
চিকিৎসক
অসমীয়া ভাষার চলচ্চিত্র পরিচালক
জীবিত ব্যক্তি
ভারতীয় চলচ্চিত্র অভিনেত্রী
২০শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
১৯৭৮-এ জন্ম
২০শ শতাব্দীর ভারতীয় নারী
আসামের অভিনেত্রী
মহারথী

মহারথী হল অসমীয়া সাহিত্যিক চন্দ্রপ্রসাদ শইকীয়াদেবরদ্বারা রচিত একটি  উপন্যাস। মহারথীকে চন্দ্রপ্রসাদ শইকীয়ার জীবনের শ্রেষ্ঠ সাহিত্য-কৃতি বলে গণ্য করা হয়। ‘মহারথী’ শব্দের অর্থ হচ্ছে মহান যোদ্ধা।

চরিত্রসমূহ

কাহিনীর সারাংশ
মহারথীর কাহিনী ভারতীয় মহাকাব্য মহাভারতের উপর আধারিত। এর মুখ্য চরিত্র হচ্ছে মহাবীর কর্ণ। কর্ণ ছিলেন সূর্য্য এবং কুন্তীর সন্তান। একজন নিপুণ যোদ্ধা হওয়া ছাড়াও দয়ালু এবং দানশীল স্বভাবের জন্যও কর্ণ পরিচিত ছিলেন। প্রকৃত পিতা-মাতার পরিচয় গোপন থাকার জন্য ‘সূত-পুত্র’ বলে জীবনকালে কর্ণ পদে পদে লাঞ্চনার সম্মুখীন হয়েছিল। মহাভারতের যুদ্ধে কৌরবদের হয়ে যুদ্ধ করা কর্ণের নিজেরই ভ্রাতা অর্জুনের হাতে শোকাবহ মৃত্যু ঘটেছিল।

গ্রন্থ পর্যালোচনা
কর্ণের মানবিকতা এবং মর্মন্তুদ জীবনের কাহিনী চন্দ্রপ্রসাদ শইকীয়াদেব ‘মহারথী’তে কুশলী ভাষায় হৃদয়স্পর্শীভাবে প্রকাশ করেছেন । এক নতুন আঙ্গিকের উপন্যাস হিসাবে এটি অসমীয়া সাহিত্য জগতে ব্যবসায়িক দিকে সফল ছিলেন।

পুরস্কার
১৯৯৫ সালে এই উপন্যাসের জন্য চন্দ্রপ্রসাদ শইকীয়া সাহিত্য অকাডেমি পুরস্কার লাভ করেন।

অভিযোজন
ইতোমধ্যে এই উপন্যাসটি বিভিন্ন ভারতীয় ভাষায় অনূদিত হয়েছে এবং এর নাট্যরূপও দেওয়া হয়েছে।

তথ্যসূত্র

সাহিত্য অকাডেমি পুরস্কার প্রাপ্ত অসমীয়া গ্রন্থ
অসমীয়া উপন্যাস
ঈয়ারুইঙ্গম

ঈয়ারুইঙ্গম () অসমীয়া সাহিত্য জগতের লেখা উপন্যাসসমূহের মধ্যে অন্যতম একটি উপন্যাস। ডক্টর বীরেন্দ্র কুমার ভট্টাচার্য এই উপন্যাসের রচয়িতা। দ্বিতীয় বিশ্বযুদ্ধ এবং ভারতের স্বাধীনতা লাভের আগে-পরে টাংখুল নাগা সমাজে আসা বিভিন্ন ঘাত-প্রতিঘাতের কাহিনী এই উপন্যাসে বর্ণিত হয়েছে। ঈয়ারুইঙ্গম উত্তর-পূর্ব ভারতের জনগোষ্ঠী ভিত্তিক উপন্যাসসমূহের মধ্যে একটি বিশেষ আসন দখল করে আছে। এই উপন্যাসের জন্য রচয়িতা বীরেন্দ্রকুমার ভট্টাচার্যদেব ১৯৬১ সালে সাহিত্য অকাডেমি পুরস্কার লাভ করেন। উপন্যাসটি প্রথম প্রকাশিত হয়েছিল ১৯৬০ সালে।

চরিত্র সমূহ 
মূল চরিত্র চারেংলা। একটি নেগেটিভ চরিত্র। রিশ্বাং, খাটিং, ফানিটফাং, নাজেক, ঙাঠিঙখুই, খুটিংলা, ভিডেচেলী, ডা: ব্রুক, ইয়েংমাচ, আটিব, খাইখো, এন‌ভি, অমূল্য, অবিনাশ, পি টম্বী, শ্যামলী, চঞ্চল, জীবন, কনচেং, বারামলা, জেমচ্‌, জনাথন, এবং চারেংলার একমাত্র সারথি কুকুর আবেই।

সংস্করণ 
প্রথম প্রকাশ: অক্টোবর, ১৯৬০ সালে। তারপর যথাক্রমে দ্বিতীয় প্রকাশ: জুন, ১৯৬২ সালে; তৃতীয় প্রকাশ: ১৯৭২ সালে; চতুর্থ প্রকাশ: জুলাই, ১৯৯১ সালে; পঞ্চম প্রকাশ: ডিসেম্বর, ১৯৯৫ সালে; ষষ্ঠ প্রকাশ: মার্চ, ১৯৯৮ সালে; সপ্তম প্রকাশ: ২০০৩ সালে; অষ্টম প্রকাশ: ২০০৮ সালে; নবম প্রকাশ: ২০১০ সালে;
 দশম প্রকাশ: ২০১১
 প্রকাশক: ভাস্কর দত্তবরুয়া, লয়ার্স বুক ষ্টল; হেম বরুয়া রোড, পানবাজার, গুয়াহাটি।
 ছপা: এলবিএস পাব্লিকেশনস্।
 ISBN 13: 978-81-7331-044-7
 এর সর্বমোট কলেবর ২৯৫ পৃ.

অনুবাদ 
২০০৫ সালে Love in the Time of Insurgency নামে এই গ্রন্থের লেখক নিজের করা ইংরাজী অনুবাদ প্রকাশ পায়। জ্ঞানপীঠ পুরস্কার বিজয়ী সাহিত্যিক মামণি রয়চম গোস্বামী এই গ্রন্থ উন্মোচন করেন।

 গুজরাটী অনুবাদ: প্রজা নু রাজ (Īyāruīṅgama : Prajā nuṃ rāja) (অনুবাদক: ভুলাভাই প্যাটেল)
 হিন্দী অনুবাদ: প্রজা কা রাজ (অনুবাদক: মহেন্দ্রনাথ ডুবে)
 উর্দু অনুবাদ: লোক রাজ (অনুবাদক: বলরাজ বার্মা)
 তামিল অনুবাদ: মক্কাল কুরল (Makkaḷ kural) (অনুবাদক: কেরোজিনি পাকিয়ামুট্টু)
 মারাঠী অনুবাদ: লোকাঞ্ছে রাজ্য (Lokānce rājya) (অনুবাদক: শান্তা শেলাকে)
 তেলুগু: জনবাহিনী (অনুবাদক: অমরেন্দ্র)

তথ্যসূত্র 

অসমীয়া উপন্যাস
সাহিত্য অকাডেমি পুরস্কার প্রাপ্ত অসমীয়া গ্রন্থ
অনুরাধার দেশ

অনুরাধার দেশ উড়িষ্যার বঙ্গোপসাগরের তৈল অনুসন্ধান ক্ষেত্রেরপটভূমিতে রচিত একটি ভিন্নধর্মী অসমীয়া উপন্যাস। উপন্যাসটির লেখক ফণীন্দ্র কুমার দেবচৌধুরী। এটি দেবচৌধুরীর প্রথম উপন্যাস। অনুরাধার দেশ এর জন্য লেখকেল ১৯৯৩ সালের বিষ্ণুরাভা পুরস্কার লাভ করেন। প্রথমাবস্থায় উপন্যাসটি প্রান্তিক পত্রিকায় ধারাবাহিকভাবে প্রকাশ পেয়েছিল। লেখক প্রথম খণ্ডটি ভ্রমণকাহিনী হিসাবে প্রান্তিকে লিখে পাঠান। প্রান্তিকের মুখ্য সম্পাদক ড° ভবেন্দ্রনাথ শইকীয়া এবং প্রদীপ নাথর সাথে হওয়া আলোচনামর্মে তিনি নিজের চাকরে জীবনের অভিজ্ঞতা উপন্যাস হিসাবে লিপিবদ্ধ করার সিদ্ধান্ত নেন। অনুরাধার দেশ উড়িয়া এবং হিন্দী ভাষাতেও অনুবাদ করার ব্যবস্থা করা হয়েছে।

চরিত্র 
 অরুণাভ: উপন্যাসের প্রধান চরিত্র, তৈল কোম্পানীর চাকরেজীবী। চাকরের তাগিদে গৃহরাজ্য আসাম ছেড়ে উড়িষ্যাত আছেহি।
 অনুরাধা: উপন্যাসের নায়িকা, এক উড়িয়া যুবতী। তিনি অরুণাভর বিশ্ববিদ্যালয়র সহপাঠী। তথ্যচিত্রের নির্মাণ কার্যে কর্মরত।
 নীরেন: অরুণাভর সহকর্মী।
 রূপালী: নীরেনের পত্নী। এক অবাঞ্ছিত মুহূর্ত্তে তিনি অরুণাভর কাছে স্বামীর থেকে না পাওয়া শারীরিক সান্নিধ্য চান।
 মিষ্টার মেহরা: ভুবনেশ্বরের অফিসের প্রকল্প ম্যানেজার। পত্নী এলিনার সাথে তাঁর বিচ্ছেদ ঘটেছে।
 ডেনিছ: এক বিদেশী যুবক, জাহাজ পরিবহন বিশেষজ্ঞ।
 মিছেছ ডালভি: অরুণাভর অফিসের একজন সেক্রেটেরি। পরে ডেনিছের সাথে তাঁর প্রেমের সম্পর্ক গড়ে উঠে এবং দুজনে একসাথে থাকতে থাকে।

তথ্যসূত্র 

অসমীয়া ভাষার বই
বিষ্ণু রাভা পুরস্কার প্রাপ্ত অসমীয়া গ্রন্থ
২০১৯–২০ প্রিমিয়ার লিগ

২০১৯–২০ প্রিমিয়ার লিগ ইংল্যান্ডের ফুটবলের সর্বোচ্চ স্তরের লিগ প্রিমিয়ার লিগের ২৮তম মৌসুম ছিল। এই মৌসুমটি ২০১৯ সালের ৯ই আগস্ট শুরু হয়ে ২০২০ সালে ২৬শে জুলাই তারিখে সমাপ্ত হয়েছে। ম্যানচেস্টার সিটি এই লিগের পূর্ববর্তী মৌসুমের চ্যাম্পিয়ন ছিল। এই মৌসুমে নরউইচ সিটি, শেফিল্ড ইউনাইটেড এবং অ্যাস্টন ভিলা ২০১৮–১৯ ইএফএল চ্যাম্পিয়নশিপ হতে যোগদান করেছিল এবং কার্ডিফ সিটি, ফুলহ্যাম এবং হাডার্সফিল্ড টাউন ২০১৯–২০ ইএফএল চ্যাম্পিয়নশিপে অবনমিত হয়েছিল।

২০২০ সালের ১৩ই মার্চ তারিখে, ইংল্যান্ডে করোনাভাইরাসের বৈশ্বিক মহামারীর কারণে এবং লিগে সংযুক্ত বেশ কয়েকজন খেলোয়াড় এবং কর্মকর্তা করোনাভাইরাসে আক্রান্ত হওয়ার ফলে প্রিমিয়ার লিগের সকল খেলা স্থগিত ঘোষণা করেছিল। অতঃপর ৪ঠা এপ্রিল তারিখে, এই লিগটির স্থগিতকাল মধ্য-জুন পর্যন্ত বর্ধিত করা হয়েছিল। ১৭ই জুন তারিখে দুটি ম্যাচ এবং ১৯–২২ জুন তারিখে পূর্ণ পর্বের মাধ্যমে এই মৌসুমটি পুনরায় শুরু করা হয়েছিল।

২৫শে জুন তারিখে, লিভারপুল তাদের উনিশতম, ১৯৮৯–৯০ মৌসুমের পর প্রথম এবং প্রিমিয়ার লিগ যুগে প্রথম শিরোপা জয়লাভ করেছে। এই লিগ জয়ের মাধ্যমে লিভারপুল প্রিমিয়ার লিগের ইতিহাসে সবচেয়ে বেশি ম্যাচ (৭টি) হাতে রেখে এবং তারিখ অনুসারে সবচেয়ে দেরিতে (জুন মাসে) শিরোপা জয়লাভ করার কৃতিত্ব অর্জন করে।

এই মৌসুমে প্রথমবারের মতো ভিডিও সহকারী রেফারি (ভিএআর) পদ্ধতিটি চালু করেছিল। একই সাথে, এই মৌসুমে ব্যাকপাস, পেনাল্টি, হ্যান্ডবল এবং বদলি খেলোয়াড়ের সংখ্যার পরিবর্তন করা হয়েছিল।

দল

স্টেডিয়াম এবং অবস্থান

পয়েন্ট তালিকা

ফলাফল

পরিসংখ্যান

শীর্ষ গোলদাতা

শীর্ষ অ্যাসিস্টদাতা

ক্লিন শিট

হ্যাট্রিক

টীকা
৪ – খেলোয়াড় উক্ত ম্যাচে ৪টি গোল করেছেন(হোম) – হোম দল(অ্যাওয়ে) – অ্যাওয়ে দল

তথ্যসূত্র

বহিঃসংযোগ
 
 ফুটবলসাইটে ২০১৯–২০ প্রিমিয়ার বিভাগ ক্লাবের সকল লিগএবং কাপের ফলাফল

২০১৯–২০ প্রিমিয়ার লিগ
প্রিমিয়ার লিগের মৌসুম
২০১৯–২০-এ ইংরেজ ফুটবল লিগ
২০১৯–২০-এ ইউরোপীয় ফুটবল লিগ
কোভিড-১৯ মহামারীর কারণে স্থগিত ফুটবল প্রতিযোগিতা
দঁতাল হাতীর উঁয়ে খোয়া হাওদা

দঁতাল হাতীর উঁ খোয়া হাওদা হচ্ছে মামণি রয়সম গোস্বামীর একটি উল্লেখযোগ্য উপন্যাস। এই উপন্যাসটির জন্য তিনি ১৯৮৮ সালে অসম সাহিত্য সভার পুরস্কার লাভ করেন। এই উপন্যাসটির প্রেক্ষাপট হল দক্ষিণ কামরূপের আমরঙা সত্র এবং সত্রক কেন্দ্র করে গড়ে ওঠা সমাজ। মামণি রয়সম গোস্বামী উপন্যাসটি কামরূপীয়া ঠাচের অসমীয়া ভাষায় রচনা করেছে। তিনি সত্রের অধিকার গোসাঁইর ঘরটিকে কেন্দ্র করে উপন্যাসটির কাহিনী নির্মাণ করেছেন। এতে দ্বিতীয় মহাযুদ্ধর শেষের দিকের পরিবেশে আধুনিকতার প্রবেশে ভেঙে পড়তে আরম্ভ করা সামাজিক গোড়ামীর একটি  চিত্র চিত্রায়িত করা হয়েছে। এই উপন্যাসটি তিনি নিজেই ইংরাজীতেও অনুবাদ করেছেন।

অনুবাদ
দঁতাল হাতীর উঁ খোয়া হাওদা উপন্যাসটি নিজেই ইংরাজীতেও অনুবাদ করা হয়েছে। তিনিই ইংরাজীতে এই উপন্যাসটির অনুবাদ করেন। বইটির মুখবন্ধে তিনি লিখেছেন -"....লেখক নিজে অনুবাদ না করে অন্য ব্যক্তির করতে মুশকিল হয়। অসমীয়া ভাষার কামরূপী ঠাচ বোঝা মানুষ খুব কমই আছেন। তদুপরি ভাষাটির কয়েকটি শব্দের প্রচলনও আজকাল উঠে গেছে।"

তথ্যসূত্র

অসমীয়া উপন্যাস
মনোমতী

মনোমতী হচ্ছে তৃতীয়টি অসমীয়া চলচ্চিত্র। ১৯৪১ সালে মুক্তি পাওয়া এই ছবিটি আর কে বরুয়া প্রডাকশনসের ব্যানারে পরিচালনা এবং প্রযোজনা করেন ডিব্রুগড়ের চা চাষী রোহিনীকান্ত বরুয়া। রজনীকান্ত বরদলৈয়ের উপন্যাস মনোমতীর আধারে ছবিটির চিত্রনাট্য রচনা করা হয়েছিল।

অভিনয়
নীলিমা দত্ত (দাস) ছবিটির নাম ভূমিকায় অভিনয় করেন। রোহিনী বরুয়া এবং তাঁর পত্নী লক্ষ্মীনাথ বেজবরুয়ার মেজ কন্যা রত্নাবলী বরুয়া যথাক্রমে শান্তিরাম আতৈ এবং পমিলী নামের চরিত্র দুটিতে অভিনয় করেন। ভবানন্দ দুয়রা মান সেনাপতি মিঙ্গিমাসা তিলোয়া এবং প্রভাত শর্মা হলকান্তের চরিত্র রূপায়ন করেন। উল্লেখযোগ্য যে প্রভাত শর্মা একজন নাট্যকার ছিলেন এবং ১৯২৩-২৪ সালে তিনি 'জামাইবাবু' নামের বাংলা নির্বাক ছবিটিতে অভিনয় করেন। সেই হিসাবে ছবিতে অভিনয় করা তিনিই প্রথম অসমীয়া ব্যক্তি। ননী বরদলৈ এবং বেবী বরুয়া শিশু চরিত্র রূপায়ন করেন।

সঙ্গীত
কমল নারায়ণ চৌধুরী মনোমতীর সঙ্গীত পরিচালনা করেন। প্রশান্ত বরুয়া ছবির গানে কণ্ঠদান করেন।

তথ্যসূত্র

অসমীয়া ভাষার চলচ্চিত্র
১৯৪০-এর দশকের অসমীয়া ভাষার চলচ্চিত্র